**Styremøte i Mental Helse Hordaland 7.3. 2022**

Nettmøte.

Deltakarar: Per Oddvar Særsten, Sjur Tjelmeland, Vibeke Hellesund, Nikita Rye, Henrik Skaalvik, Tone Raknes og Remi Lønøy.

Dessutan møtte Gunnar Helle som observatør.

Då kom føre:

1. Sakliste og referat frå førre møtet vart godkjende.
2. Økonomi.

Laget har litt over 386.000 kroner på konto, medrekna pengar som er avsette til pårørandeseminar. Utgifter til møtet med fylkeslaget i Sogn og Fjordane er ikkje refunderte enno, om lag 85.000 kroner.

Fylkeslaget har ikkje fått svar på søknader om pengar til arrangement i år, men søknader er sende, og laget reknar med å få tildelt pengar.

1. Søknad om utsetjing av samanslåing med Sogn og Fjordane.

Vi har sendt søknad om utsettelse av sammenslåing til Mental Helse.

1. Digital konferanse for ungdom.

FFO arrangerer konferansen som nettundervisning. Mental Helse ungdom er med. Konferansen får bruka film frå Hjelpetelefonen og Mental Helse ungdom.

1. Invitasjon til å koma med forslag til vedtektsendring.

Mental Helse sentralt har oppnemnt eit utval som skal førebu eventuelle forslag til vedtektsendingar til landsmøtet. I utvalet er det med medlemer frå lokal- og fylkeslag, sentralstyret og organisasjonsrådgjevar.

Utvalet vil gjerne ha innspel til vedtektene for Mental Helse. Alle kan koma med forslag. Det er ope for generelle synspunkt eller ferdig formulerte forslag.

Styret i Hordaland merkte seg invitasjonen.

1. Brev frå Loftet, Mental Helse Bergen.

Laget i Bergen vil at eksklusjonssaka i Mental Helse skal takast opp på årsmøtet i fylkeslaget i april.

Styret kom til at årsmøtet ikkje kan gjera vedtak eller uttala seg i denne saka. Medlemene i fylkeslaget kjenner heller ikkje detaljane i saka og kan vanskeleg ha ei grunngjeven meining. Dessutan kan det gå mot rettsleg søksmål frå dei ekskluderte. Det vil difor ikkje vera rett å leggja saka fram for årsmøtet.

Fylkesleiaren vil ta kontakt med representantane for Loftet og oppmoda om at dei sender brevet til Mental Helse sentralt.

1. Fylkesleiar Vibeke Hellesund har vore intervjua av Bergensavisen om koronasituasjonen og folk som har psykiske vanskar. Fylkeslaget har ikkje detaljopplysningar om situasjonen ute blant medlemene. Ho oppmoda avisa om å venda seg til nokre av lokallaga og spørja om kva inntrykk dei har av korleis folk taklar pandemien.

Avisa hadde på trykk ei lita sak med intervju med fylkesleiaren og to andre.

1. Under ymse snakka styret om situasjonen ved Sandviken Sjukehus. Delar av sjukehuset er under oppussing, og sjukehuset har altfor få sengeplassar. Fleire pasientar enn før treng innlegging. Sjuke folk har måtta bu på gangen. Det er snakk om å ta i bruk ein gymsal som pasientrom. Det er ein utoleleg situasjon.

Remi Lønøy og Vibeke Hellesund vil skriva eit brev om den vanskelege situasjonen og senda det til BA og BT.

Lokallaget i Lindås skal slå seg saman med Meland og Radøy.

Mental Helse Hordaland skal ha årsmøte på vanleg stad i Bergen 2. april. Vibeke ordnar med sakspapir og sender dei til lokallaga.

Gunnar Helle var til stades som medlem i valkomiteen. Etter vedtektene skal nokon frå komiteen av og til vera til stades på møte i fylkesstyret som observatør.

Ved slutten av møtet vart det snakka litt om samanslåingsprosessen med Sogn og Fjordane. Prosessen har vore i gang sidan 2018. No er det tid for å koma vidare med konkret vedtak.

Sjur Tjelmeland

referent